Բարեկամության միջազգային ցուցահանդես

Բարեկամության միջազգային ցուցահանդես (կոր.՝ 국제우의전람관, 國際友誼展覽館), խոշոր թանգարանային համալիր, որը գտնվում է Կորեայի Ժողովրդադեմոկրատական Հանրապետության Պհյոնան Պուկտո նահանգի Մյոհյան լեռան վրա։ Թանգարանային համալիրը բաղկացած է դահլիճներից, որտեղ ցուցադրված են տարբեր օտարերկրյա պատվիրակություններից երկրի առաջին դեմքերին տրված դիվանագիտական նվերների ամբողջական հավաքածուներ։ Նվերներ տալու ավանդույթը կորեական մշակույթի բաղկացուցիչ մասն է։ Պատմություն Բարեկամության միջազգային ցուցահանդեսի շենքը կառուցվել է ավանդական կորեական ոճով, և դրա սրահները բացվել են 1978 թվականի օգոստոսի 26-ին և բաղկացած են ավելի քան 150 սենյակներից, որոնց ընդհանուր մակերեսը 28,000-ից և 70,000 մ² է։ Շենքը տպավորիչ է նրանով, որ դրսից թվում է, թե պատուհաններ կան, սակայն՝ այդպես չէ։ Լեգենդներից մեկի համաձայն՝ Կիմ Իր Սենը երեք օրում կառուցեց Բարեկամության միջազգային ցուցահանդեսը, բայց իրականում դրա կառուցումը տևեց մեկ տարի։ Ներկայումս նվերների և պարգևների քանակն այնքան շատ է, որ ցուցադրվում են 60000-ից 220000 նմուշ։ Ցուցահանդես մտնելուց առաջ այցելուները պարտավոր են հանել կոշիկները և խոնարհվել Կիմ Իր Սենի և Կիմ Չեն Իրի նկարների առջև։ Ցուցահանդեսի շինությունը գտնվում է հենց Մյոնհյան լեռան վրա, Պհյոնսա տաճարի մոտ։ Սա ԿԻմ Իր Սենի պոեզիայի թեմա է եղել, և նա 1979 թվականի հոկտեմբերի 15-ին Բարեկամության միջազգային ցուցահանդեսի պատշգամբից կարդաց հետևյալ բառերը․ «Այս պատշգամբից ես տեսնում եմ աշխարհի շատ գեղեցիկ պատկեր…Ցուցադրությունը գտնվում է այստեղ,նրա կանաչ քիվը կոր է,որպեսզի բարձրացվի ազգի արժանապատվությունը, իսկ Պիրոյի գագաթն ավելի բարձր է խոյանում» Այս թանգարանի նպատակն է ցույց տալ ամբողջ աշխարհին այլ պետությունների՝ Կորեային (ԿԺԴՀ) ուղղված համերաշխությունն ու աջակցությունը։ Թանգարանի այցելուները տեղեկացվում են նաև, որ ցուցահանդեսին ներկայացված բոլոր պարգևներն ու նվերները Մեծ առաջնորդ Կիմ Իր Սենի նկատմամբ ունեցած անսահման սիրո և հարգանքի ապացույց են։ Սակայն արևմուտքում կարծում են, որ ԿԺԴՀ-ի բնակիչները չեն էլ կասկածում, որ այդ նվերները հանդիսանում են դիվանագիտական արարողակարգի անբաժանելի մասը։ Նրանք նաև կարծում են, որ ԿԺԴՀ-ի ղեկավարությունը այդ ամենն օգտագործում է ԿԺԴՀ-ի առաջնորդներին մեծարելու համար։ Պարգևներ և նվերներ Պարգևների մեծ մասը նվիրել են կոմունիստական երկրների պատվիրակությունները։ Արջի գլուխ՝ Ռումինիայի նախկին առաջնորդ Նիկոլաե Չաուշեսկուի կողմից Մետաղյա ձիավոր և դեկորատիվ շախմատի տախտակ՝ Լիբիայի նախկին առաջնորդ Մուամար Քադաֆիից Կոկորդիլոսի կաշվից ճամպրուկ՝ Կուբայի նախկին ղեկավար Ֆիդել Կաստրոյից Մարգարիտներով պատված արծաթե թուր և մզկիթի մակետ՝ Պաղեստինի նախկին առաջնորդ Յասեր Արաֆաթի կողմից Հնաոճ գրամոֆոն՝ Չինաստանի Ժողովրդական Հանրապետություն (ՉԺՀ) առաջին վարչապետ Չժոու Էնլայից, և զրահապատ գնացք՝ ՉԺՀ նախագահ Մաո Ցզեդունից (ցուցասրահների մեծ մասը նվիրված են հենց Չինաստանից ստացված նվերներին) Փղոսկրից առյուծ Տանզանիայից, ոսկյա գլանատուփ (ծխախոտատուփ) Հարավսլավիայից, բրոնզե սովետական տանկ՝ Գերմանիայի դեմոկրատական հանրապետությունից, արծաթե ձողիկներ Մոնղոլիայից Մայքլ Ջորդանի բասկետբոլի նկարը՝ ԱՄՆ նախկին պետքարտուղար Մադլեն Օլբրայթի կողմից Զրահապատ լիմուզին՝ սովետական առաջնորդ Իոսիֆ Ստալինի կողմից Տիեզերական ջեմ ֆիլմի VHS կրկնօրինակ Բութսի Քոլինզի «Back in the Day: The Best of Bootsy» ալբոմի կրկնօրինակ Ծանոթագրություններ